CELEX: 32007D0084
Language: hu
Date: 2007-02-02 00:00:00
Title: 2007/84/EK: A Bizottság határozata ( 2007. február 2. ) az agrárstatisztikák tökéletesítését célzó, 2007-re szóló technikai cselekvési terv jóváhagyásáról (az értesítés a C(2006) 7081. számú dokumentummal történt)

8.2.2007   
            
            
               HU
            
            
               Az Európai Unió Hivatalos Lapja
            
            
               L 35/18
            
         
      A BIZOTTSÁG HATÁROZATA
   
   (2007. február 2.)
   az agrárstatisztikák tökéletesítését célzó, 2007-re szóló technikai cselekvési terv jóváhagyásáról
   (az értesítés a C(2006) 7081. számú dokumentummal történt)
   (2007/84/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi agrárstatisztika tökéletesítéséről szóló, 1996. június 25-i 96/411/EK tanácsi határozatra (1) és különösen annak 4. cikke (1) bekezdésére és 6. cikke (2) bekezdésére,
   mivel:
   
               (1)
            
            
               A 96/411/EK határozatnak megfelelően a Bizottság minden évben létrehoz egy agrárstatisztikai technikai cselekvési tervet.
            
         
               (2)
            
            
               A 96/411/EK határozatnak megfelelően a Közösség hozzájárul azokhoz a költségekhez, amelyeket a tagállamok viselnek a nemzeti agrárstatisztikai rendszerek kiigazítása vagy az új, illetve növekvő igények kielégítését célzó előkészítő munkák során, amelyek részei egy agrárstatisztikai technikai cselekvési tervnek.
            
         
               (3)
            
            
               A vonatkozó közösségi politikák végrehajtásához elengedhetetlen a vidékfejlesztésre vonatkozó statisztikai információk tökéletesítése és fejlesztése. Ez az éves cselekvési terv fő területe.
            
         
               (4)
            
            
               E határozat intézkedései összhangban vannak az Agrárstatisztikai Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A mellékletben szereplő, az agrárstatisztika tökéletesítését célzó, 2007-re szóló technikai cselekvési terv (TAPAS 2007) jóváhagyásának feltétele az volt, hogy rendelkezésre álljanak a költségvetési előirányzatok és hogy a 2007-es költségvetést módosítás nélkül fogadják el.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. február 2-án.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 162., 1996.7.1., 14. o. A legutóbb a 787/2004/EK európai parlamenti és tanácsi határozattal (HL L 138., 2004.4.30., 12. o.) módosított határozat.
   
      MELLÉKLET
      AZ AGRÁRSTATISZTIKA TÖKÉLETESÍTÉSÉT CÉLZÓ, 2007-RE SZÓLÓ TECHNIKAI CSELEKVÉSI TERV (TAPAS 2007)
      Az agrárstatisztika javítását célzó, 2007-re szóló technikai cselekvési tervben foglalt intézkedések a következő területeket érintik:
      
                  a)
               
               
                  vidékfejlesztés;
               
            
                  b)
               
               
                  biogazdálkodás.
               
            Az ezen intézkedések részeként kidolgozott projektekhez a Bizottság pénzügyi hozzájárulást nyújt, amely tagállamonként nem haladja meg az A. táblázatban feltüntetett összegeket.
      A.   táblázat
      A Közösség maximális pénzügyi hozzájárulása a felmerülő költségekhez
      
                  (EUR)
               
            
                  Ország
               
               
                  Vidékfejlesztés
               
               
                  Biogazdálkodás
               
               
                  Összesen
               
            
                  BE
               
               
                  29 048
               
               
                  37 627
               
               
                  66 675
               
            
                  DK
               
               
                  28 000
               
               
                  55 000
               
               
                  83 000
               
            
                  DE
               
               
                  67 000
               
               
                   
               
               
                  67 000
               
            
                  EE
               
               
                  19 343
               
               
                  14 650
               
               
                  33 993
               
            
                  GR
               
               
                   
               
               
                  144 000
               
               
                  144 000
               
            
                  IT
               
               
                  63 968
               
               
                  200 337
               
               
                  264 305
               
            
                  LT
               
               
                   
               
               
                  31 000
               
               
                  31 000
               
            
                  LV
               
               
                   
               
               
                  16 284
               
               
                  16 284
               
            
                  HU
               
               
                  41 555
               
               
                  34 597
               
               
                  76 152
               
            
                  MT
               
               
                  29 283
               
               
                   
               
               
                  29 283
               
            
                  NL
               
               
                  35 000
               
               
                   
               
               
                  35 000
               
            
                  SK
               
               
                   
               
               
                  7 200
               
               
                  7 200
               
            
                  FI
               
               
                   
               
               
                  43 400
               
               
                  43 400
               
            
                  SE
               
               
                  12 000
               
               
                  10 800
               
               
                  22 800
               
            
                  UK
               
               
                  135 000
               
               
                   
               
               
                   
               
            
                  Összesen
               
               
                  460 197
               
               
                  594 895
               
               
                  1 055 092
               
            A 2007-RE SZÓLÓ TECHNIKAI CSELEKVÉSI TERV (TAPAS 2007) KERETÉBEN VÉGREHAJTÁSRA KERÜLŐ INTÉZKEDÉSEK
      1.   BEVEZETÉS
      A 96/411/EK határozat célja annak biztosítása, hogy a közösségi agrárstatisztikák jobban megfeleljenek a közös agrárpolitika reformjából adódó tájékoztatási követelményeknek. E célból a tagállamok megteszik az összes szükséges lépést agrárstatisztikai rendszereik megfelelő módosításához, kellő figyelmet fordítva a szóban forgó tanácsi határozat I. és II. mellékletében említett területekre, valamint a III. mellékletben meghatározott célkitűzésekre, jellemzőkre és feltételekre. A tagállamok által az e célkitűzések eléréséhez évente meghozandó intézkedéseket minden évben a technikai cselekvési tervekben határozzák meg. Ezeket a Bizottság állítja össze, az Agrárstatisztikai Állandó Bizottság véleményének beérkezését követően.
      A Közösség pénzügyi hozzájárulást nyújt az egyes tagállamokban a nemzeti rendszerek módosítása során felmerült költségekhez, illetve az éves technikai cselekvési terv részét képező új vagy növekvő igények kielégítését célzó előkészítő munkák költségeihez. E korlátozott időtartamra szóló hozzájárulás célja, hogy megkönnyítse az olyan adatgyűjtési módszerek és rendszerek bevezetésével vagy megszilárdításával kapcsolatos kísérletezést, amelyek megfelelnek a technikai cselekvési tervben meghatározott, a statisztikai információkra vonatkozó követelményeknek. A terv végrehajtását követően a tagállamoknak képesnek kell lenniük arra, hogy továbbra is megküldjék a Bizottságnak az említett terv részeként bevezetett módszerekről és rendszerekről szóló rendszeres jelentéseket.
      A Bizottság általi elfogadásra váró jelenlegi határozat a 2007. évi technikai cselekvési tervre vonatkozik.
      A kiválasztott intézkedések célja, hogy bizonyos számú fejlesztést biztosítson a következő területeken:
      
                  a)
               
               
                  vidékfejlesztés;
               
            
                  b)
               
               
                  biogazdálkodás.
               
            Az Eurostat összesen 28 szándéknyilatkozatot kapott a tagállamoktól a TAPAS 2007 intézkedésekre vonatkozóan.
      Ezekből 13 vidéktechnikai cselekvési statisztikákat érint, amelyek közül egyet az Eurostat technikai okokra hivatkozva elutasított. Kilenc közülük a tápanyagegyensúlyok kérdéseivel, három javaslat pedig a vidéki internet-infrastruktúrával, a mezőgazdasági földterületek árbecslésével és az erdészet gazdasági elszámolásai (EAF) keretében a nem hasznosított erdőterületek növekedésének vizsgálatával foglalkozik.
      A biogazdálkodás prioritási területre vonatkozóan az Eurostat 15 szándéknyilatkozatot kapott. Ezen intézkedések közül kilenc a termelést, két javaslat az árakat, négy javaslat pedig a gazdasági és strukturális változókat, az élelmiszerláncra vonatkozó adatokat, a gazdaságok közvetlen értékesítéseit és a biogazdálkodásra vonatkozó adatgyűjtési rendszer módszerének felülvizsgálatát érinti.
      A 2007-re szóló technikai cselekvési tervhez javasolt intézkedések rövid leírása a következő áttekintésben található.
      2.   TAPAS 2007 – AZ INTÉZKEDÉSEK LEÍRÁSA
      a)   Vidékfejlesztés
      BELGIUM
      
         Az intézkedés címe: A nitrogénre vonatkozó tápanyagegyensúly
      
      
         EU-hozzájárulás: 29 048 euro
      
      
         
            A munka ütemezése: 2007. június–december
      
      
         
            Az intézkedés rövid leírása:
         
      
      
         Az 1997–2005 közötti nitrogénegyensúlyok naprakésszé tétele, néhány együttható újraszámítása, nitrogénegyensúlyok létrehozása NUTS 3 szinten. Az adatokat az illetékes intézményektől gyűjtik be és központilag állítják össze. Mivel egyes adatsorok kizárólag nemzeti szinten állnak rendelkezésre, ezeket körzetenként kell felosztani.
      
      DÁNIA
      
         Az intézkedés címe: Vidékfejlesztés: mezőgazdasági földterületek árbecslése
      
      
         EU-hozzájárulás: 10 000 euro
      
      
         
            A munka ütemezése: 2007. március–szeptember
      
      
         
            Az intézkedés rövid leírása:
         
      
      
         A fő cél megkísérelni, hogy szakértői becsléseket használjanak fel egy olyan statisztikai területen, ahol a tagállami adatforrások nagyon eltérők és módszertől függően nehezen felhasználhatók.
      
      
         A fő tevékenység a földárakra és a földbérletre vonatkozó kérdőív összeállítása, aminek során helyi mezőgazdasági-gazdasági tanácsadók (kb. 50 helyi központ) árbecsléseket adnak meghatározott helyi térségekre (a 97 dán önkormányzat) vonatkozóan. A kérdések és a fogalommeghatározások megfelelnek a naprakésszé tett/felülvizsgált, földárakra és földbérletre vonatkozó módszernek.
      
      
         A kérdőívet megvitatják a Mezőgazdasági Termelők Tanácsadó Szolgálatával a fogalmak tisztázása és a kérdések egyértelműségének biztosítása céljából.
      
      
         Az adatokat begyűjtik és az FSS hatálya alá tartozó területeket az eredmények mérésére használják fel regionális (NUTS 2) és nemzeti szinten.
      
      
         A felmérés eredményeit két szempontból elemzik. Először is az eredményeket a meglévő tudáshoz, a földminőséghez és az állatállomány sűrűségéhez (a földárak szempontjából fontos) kapcsolják a régiókban. Másodszor összehasonlítják a felmérés eredményeit az egyéb forrásokból származó adatokkal, különösen a jelenleg felhasznált adatokkal.
      
      DÁNIA
      
         Az intézkedés címe: Tápanyagegyensúlyok Dániában regionális szinten
      
      
         EU-hozzájárulás: 18 000 euro
      
      
         
            A munka ütemezése: 2007. június–december
      
      
         
            Az intézkedés rövid leírása:
         
      
      
         Leltár készítése regionális szinten a különböző kormányzati intézményeknél, kutatóintézeteknél és mezőgazdasági szervezeteknél már rendelkezésre álló adatokról a tápanyagegyensúlyok létrehozása céljából. A regionális szinten a tápanyagegyensúlyokra vonatkozóan begyűjtött adatok kijelölése és a különböző tápanyagadatokat illetően becslések és együtthatók biztosítása. Az egyes természetes földrajzi régiókra vonatkozó adatok – amennyiben rendelkezésre állnak, pl. talajtípusok és felszín alatti vízfolyások – vizsgálata.
      
      NÉMETORSZÁG
      
         Az intézkedés címe: Szintfüggő tápanyagegyensúlyok – SCANUBA
      
      
         EU-hozzájárulás: 49 000 euro
      
      
         
            A munka ütemezése: 2007. január–december
      
      
         
            Az intézkedés rövid leírása:
         
      
      
         Az egyensúlyok lehető legnagyobb térbeli felbontáson – amelyek esetében rendelkezésre állnak az adatok – alapuló kiszámítása a tápanyag-szennyeződés kockázatainak térbeli differenciálása és értékelése céljából, mivel a nemzeti szintű egyensúlytöbblet segítségével nem lehet megállapítani, mely régiókban vagy gazdálkodási rendszerekben van szükség tápanyagcsökkentő intézkedésekre. Különösen a kockázatot jelentő területeken kell meghatározni az egyensúlyokat.
      
      
         A földhasználat intenzitásától függő tápanyag-koncentrációk kiszámítása, az együtthatók meghatározása az állatállomány számának a salakanyagok N. számává történő átalakítása céljából (eredményspecifikus), a különböző növényi kultúrák esetében a szervetlen műtrágyák alkalmazási arányszámának használata az eladási számadatok, a szerves műtrágyák alkalmazásának arányszáma és tápanyagtartalma helyett, valamint a meglévő OECD tápanyagegyensúlyok figyelembevétele.
      
      NÉMETORSZÁG
      
         Az intézkedés címe: A Németországi Szövetségi Köztársaságra vonatkozóan az erdészet gazdasági elszámolásai (EAF) keretében a nem hasznosított erdőterületek növekedésének vizsgálata (1991–2004)
      
      
         EU-hozzájárulás: 18 000 euro
      
      
         
            A munka ütemezése: 2007. január–június
      
      
         
            Az intézkedés rövid leírása:
         
      
      
         A fő cél: Németországban az 1991–2004 közötti időszakban a nem hasznosított erdőterületek növekedésének pontosabb vizsgálata a második nemzeti erdőkataszter adatainak felhasználásával, pontosítva ezáltal az erdészet gazdasági elszámolásainak (EAF) számításait, amely az 1991–2002 közötti időszakot illetően az ESA 95-höz igazodik.
      
      
         A tevékenység két részből tevődik össze: 1. az erdőterületek éves növekedésének becslése fizikai értékekben megadva; valamint 2. a nem hasznosított erdőterületek növekedésének pénzügyi értékelése.
      
      
         Az eredmények ki fogják egészíteni a Németországra vonatkozó, az erdészeti termelésről szóló jelentést az EAF keretén belül, és hidat képeznek majd az IEEAF felé. A projekttől azt is várják, hogy módszertani ajánlásokat tegyen az erdőértékelési problémákat illetően.
      
      ÉSZTORSZÁG
      
         Az intézkedés címe: TAPAS 2007: tápanyagegyensúlyokra vonatkozó intézkedések
      
      
         EU-hozzájárulás: 19 343 euro
      
      
         
            A munka ütemezése: 2007. január–december
      
      
         
            Az intézkedés rövid leírása:
         
      
      
         A cél: tápanyagegyensúlyok kialakítása Észtországban a nitrogénre vonatkozóan; a tápanyagegyensúlyok esetében használt legfontosabb együtthatók kiszámítása és a meglévő együtthatók továbbfejlesztése; a módszer és az adatforrások leírása; azon lehetőség tanulmányozása, hogy a levegőből nyerjék a tápanyagok ülepedési értékeit. A tallinni Műszaki Egyetem és a Jäneda Központ részéről támogatásra lehet számítani.
      
      OLASZORSZÁG
      
         Az intézkedés címe: Vidéki területek és internethez való hozzáférés Olaszországban (RAIANET)
      
      
         EU-hozzájárulás: 63 968 euro
      
      
         
            A munka ütemezése: Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap (2007. február 1. előtt nem)
      
      
         
            Az intézkedés rövid leírása:
         
      
      
         Felmérésen alapuló tanulmány, amely különböző ruralitási mutatóval rendelkező öt kísérleti területre terjed ki. Az alábbi kérdések megválaszolására szolgáló felmérés kérdőíveinek kidolgozása:
      
      
                  —
               
               
                  
                     Vidéki internet-hozzáférés: telepítés és elérhetőség
                  
               
            
                  —
               
               
                  
                     Vidéki internetdemográfia: ki van vonalban?
                  
               
            
                  —
               
               
                  
                     A vidéki internetfelhasználók tevékenységei
                  
               
            
                  —
               
               
                  
                     Az internethez való viszonyulás vidéken
                  
               
            MAGYARORSZÁG
      
         Az intézkedés címe: Bruttó tápanyagegyensúlyok a nemzeti és regionális nitrogén- és foszforegyensúlyok létrehozásához szükséges technikai együtthatók kiszámításához
      
      
         EU-hozzájárulás: 41 555 euro
      
      
         
            A munka ütemezése: 2007. január–december
      
      
         
            Az intézkedés rövid leírása:
         
      
      
         A felhasznált együtthatók és a Magyarországra vonatkozó nitrogén- és foszforegyensúlyok kiszámításának tökéletesítése nemcsak nemzeti, hanem regionális szinten is.
      
      
         A Magyar Tudományos Akadémia Talajtani és Agrokémiai Kutatóintézetének (MTA TAKI) adatállományát használják fel az egyensúlyok létrehozásához. Meg kell vizsgálni az adatok statisztikai becslésekkel való helyettesítésének lehetőségét regionális szinten. Az együtthatók pontos becsléseihez a MTA TAKI vonatkozó mezőgazdasági adatbázisait kell felhasználni.
      
      MÁLTA
      
         Az intézkedés címe: Máltára vonatkozó nemzeti és regionális nitrogénegyensúlyok
      
      
         EU-hozzájárulás: 29 283 euro
      
      
         
            A munka ütemezése: 2007. január–december
      
      
         
            Az intézkedés rövid leírása:
         
      
      
         A tápanyagegyensúlyok kiszámításához szükséges feltételek kialakítása céljából tanulmányok segítségével meghatározzák a hiányzó adatokat. Statisztikai felmérést végeznek majd az ásványi, illetve szerves műtrágyák fogyasztására és felhasználására vonatkozóan. Több (kb. 50) növényiszövet-elemzést végeznek a betakarított növényi kultúrák (takarmányok és a legfontosabb szántóföldi növények) nitrogéntartalmának meghatározására.
      
      HOLLANDIA
      
         Az intézkedés címe: Mezőgazdasági talajokra vonatkozó regionális ásványegyensúlyok
      
      
         EU-hozzájárulás: 35 000 euro
      
      
         
            A munka ütemezése: 2007. január–december
      
      
         
            Az intézkedés rövid leírása:
         
      
      
         Az Eurostat/OECD kézikönyv alapján öt legelőterületre számítják ki a regionális ásványegyensúlyokat, aminek során a műtrágyák regionális felhasználására és/vagy a növényenkénti műtrágya-felhasználási együtthatóra, valamint a trágyaszállításra és a regionális növénytermesztésre vonatkozó adatokra támaszkodnak.
      
      
         Bevezetik a TAPAS 2001 projekt keretében összeállított, a kérődzők regionális takarmányegyensúlyaira vonatkozó adatokat. A gazdaságok szintjén a műtrágyák regionális felhasználására és a trágyaszállításra vonatkozó adatok a nemzeti nyilvántartásokból származnak. A munka a különböző intézmények több statisztikai adatforrásának integrálására is kiterjed. Az adatok egy részét a holland statisztikai hivatal (Statistics Netherlands) rendelkezésére kell bocsátani, különösen e projekt esetében.
      
      SVÉDORSZÁG
      
         Az intézkedés címe: A regionális tápanyagegyensúlyokra vonatkozó svéd számítások hozzáigazítása az Eurostat/OECD módszerhez
      
      
         EU-hozzájárulás: 12 000 euro
      
      
         
            A munka ütemezése: 2007. január–december
      
      
         
            Az intézkedés rövid leírása:
         
      
      
         A „Statistics Sweden” nyolc termőterület esetében számította ki a regionális egyensúlyokat 1995-től kezdődően, de a számítási módszer különbözik az Eurostat/OECD kézikönyvben leírtaktól, különösen a betakarított és lelegelt fűmennyiség becslését illetően. A cél a minőség javítása és a számítások közötti konszenzus elérése annak érdekében, hogy az eredmények a többi országból származókkal összehasonlíthatók legyenek.
      
      
         A projekt keretében összehasonlítják az alkalmazott módszereket és együtthatókat, megindokolják a különbségeket, és a legmegfelelőbb változtatásokat ajánlják annak érdekében, hogy konszenzus jöjjön létre mind a nemzeti, mind a regionális számításokat illetően. Kidolgozzák a svéd termőterületek NUTS 2 régiókká történő átalakításának módját.
      
      EGYESÜLT KIRÁLYSÁG
      
         Az intézkedés címe: Tápanyagegyensúlyok – Talajra vonatkozó, regionális szintű becslések
      
      
         EU-hozzájárulás: 135 000 euro
      
      
         
            A munka ütemezése: 2007. április–június
      
      
         
            Az intézkedés rövid leírása:
         
      
      
         Az intézkedés célja költségcsökkentés a felmérések összevonása révén annak érdekében, hogy javítsák a talaj tápanyagegyensúlya becslésének minőségét a felmérési adatok pontosítása és tápanyag-megkötési együtthatók kidolgozása révén. Cél továbbá a válaszadók terheinek csökkentése.
      
      
         Megvizsgálják és tesztelik továbbá a meglévő források lehetséges legjobb integrálásának és továbbfejlesztésének módját az előírt információszolgáltatás biztosítására, beleértve a műtrágyázási módszerekre, a gazdálkodás módjára és a növényvédő szerekre vonatkozó felmérések módosítását.
      
      
         A gazdaságalapú felmérésekből nem kinyerhető együtthatók kidolgozásának lehetőségét is megvizsgálják.
      
      b)   Biogazdálkodás
      BELGIUM
      
         Az intézkedés címe: A biotermékekre vonatkozó statisztikák tökéletesítése (termelés, feldolgozás, fogyasztás, egyensúly)
      
      
         EU-hozzájárulás: 37 627 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Az intézkedés célja a biogazdálkodásra vonatkozó, több forrásból származó adatok összeállítása és elemzése a biostatisztikai adatok kiegészítése céljából. Cél továbbá azon lehetőségek vizsgálata, amelyek segítségével a jelenlegi felmérések oly módon igazíthatók ki, hogy azok a biotermelésre, egyéb változókra, a fogyasztásra, az árakra stb. vonatkozó adatokat biztosítsanak.
      
      DÁNIA
      
         Az intézkedés címe: Bio-állattenyésztés Dániában
      
      
         EU-hozzájárulás: 10 000 euro
      
      
         
            A munka ütemezése: 6 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Az intézkedés célja az igazgatási forrásokból származó, a bio-állattenyésztésre és az állatállományra vonatkozó adatok minőségének javítása.
      
      DÁNIA
      
         Az intézkedés címe: Növénytermesztésből származó termékek közvetlen értékesítése a biogazdálkodást folytató gazdaságokban
      
      
         EU-hozzájárulás: 35 000 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Az intézkedés célja annak megbecslése, mennyi biogazdálkodásból származó terméket értékesítenek a gazdálkodók közvetlenül a fogyasztóknak. A becslés a gazdaságokban található üzleteknek közvetlenül megküldött kérdőíveken alapul majd. Ily módon megbecsülhető a közvetlenül értékesített biotermékek mennyisége, valamint ellenőrizhető a teljes értékesített mennyiség és ellenőrizhetők a termelési adatok.
      
      DÁNIA
      
         Az intézkedés címe: A növénytermesztés volumenének becslése a biogazdálkodást folytató gazdaságokban
      
      
         EU-hozzájárulás: 10 000 euro
      
      
         
            A munka ütemezése: 6 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         A biogazdálkodásra vonatkozó adatok és egyéb, más felmérésekből származó adatok elemzése. Minőség-ellenőrzés és ajánlások az adatlefedettség javítására.
      
      ÉSZTORSZÁG
      
         Az intézkedés címe: Biogazdálkodásra és állati eredetű termékekre vonatkozó adatok
      
      
         EU-hozzájárulás: 14 650 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Cél a biogazdálkodásra és a biotermékekre vonatkozó adatgyűjtés rendszerének megszervezése az Eurostat-adatbázis számára történő adatszolgáltatás biztosítása céljából. A módszer valamennyi adatforrást megpróbálja összekötni: a felméréseket és igazgatási adatokat, a már meglévő fogalmak felhasználásával.
      
      GÖRÖGORSZÁG
      
         Az intézkedés címe: A különböző forrásokból származó, biogazdálkodásra vonatkozó adatok integrálása és értékelése
      
      
         EU-hozzájárulás: 144 000 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Cél az adatgyűjtésre vonatkozó módszerek kifejlesztése, illetve javaslat ilyen módszerekre, valamint a biotermékekre vonatkozó adatok hiányosságainak pótlása. A javasolt módszer az adatforrások integrálására összpontosít majd, és javítja az adatok minőségét.
      
      OLASZORSZÁG
      
         Az intézkedés címe: Biotermékek nagykereskedelmi áraira vonatkozó adatgyűjtés
      
      
         EU-hozzájárulás: 76 681 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Az intézkedés célja új felmérés útján a biotermékek nagykereskedelmi áraira vonatkozó adatgyűjtés, a hagyományos mezőgazdasági termékek esetében már tesztelt módszer alkalmazásával.
      
      OLASZORSZÁG
      
         Az intézkedés címe: Biotermékek fogyasztói áraira vonatkozó adatgyűjtés
      
      
         EU-hozzájárulás: 71 596 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Az intézkedés lényege a fogyasztói árakra vonatkozó hagyományos felmérés kiigazítása a bio fogyasztási cikkekre vonatkozó adatgyűjtés céljából.
      
      OLASZORSZÁG
      
         Az intézkedés címe: Az olasz biogazdálkodásra vonatkozó statisztika: szerkezet, tevékenységek és mezőgazdasági gyakorlat, több területet átfogó összefüggésben
      
      
         EU-hozzájárulás: 52 060 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Ezen intézkedés a biogazdálkodási módszerek környezeti és gazdasági következményeit kívánja megvizsgálni, és segítséget nyújthat a biogazdálkodást folytató gazdaságok fenntarthatóságának, valamint a beruházás társadalmi hasznának kiszámításához is.
      
      LETTORSZÁG
      
         Az intézkedés címe: A biogazdálkodásra vonatkozó adatgyűjtési rendszer módszerének felülvizsgálata
      
      
         EU-hozzájárulás: 16 284 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Az intézkedés célja a biotermékekre vonatkozó adatgyűjtés módszerének javítása annak érdekében, hogy a biogazdálkodást, a növényi kultúrákat és az állatállományt illetően megbízható és fenntartható adatgyűjtési módszer jöjjön létre, amelynek esetében igazgatási adatokat használnak fel, illetve ezeket a statisztikai adatokhoz kapcsolják.
      
      LITVÁNIA
      
         Az intézkedés címe: Mezőgazdasági termékek biotermelése
      
      
         EU-hozzájárulás: 31 000 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Az intézkedés célja a biotermékek változóira vonatkozó adatgyűjtés minőségének javítása más tagállamok által használt módszerek átvételével. Az intézkedés kiterjed a tanúsító szerv együttműködésére, felmérés végzésére és a tanúsítás tárgyát képező gazdaságok termelésére vonatkozó adatgyűjtésre is.
      
      MAGYARORSZÁG
      
         Az intézkedés címe: Biogazdálkodásra, kereskedelemre és fogyasztásra vonatkozó statisztikák
      
      
         EU-hozzájárulás: 34 597 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Az intézkedés célja a Központi Statisztikai Hivatal és a Biokontroll által megvalósított projekt befejezése a munka során feltárt hiányosságok pótlása céljából. E két intézmény szorosan együttműködik az igazgatási források, statisztikai fogalmak és források összekapcsolása érdekében. Annak a projektnek a célja, amelyhez az intézkedés kötődik, informatikai eszköz létrehozása és a fő hiányosságok feltárása, illetve e második rész szerint történő pótlása.
      
      SZLOVÁKIA
      
         Az intézkedés címe: Szerves növényi kultúrák termesztésére vonatkozó adatgyűjtés, biotermékek előállítása, értékesítése és felhasználása
      
      
         EU-hozzájárulás: 7 200 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Az intézkedés célja biotermékekre vonatkozó adatgyűjtés, kezdve az elsődleges termeléssel és folytatva e termékek forgalomba hozatalával. Az intézkedés keretében adatokat kívánnak gyűjteni a külkereskedelemre vonatkozóan. Az igazgatási szervek együttműködnek a munka során.
      
      SVÉDORSZÁG
      
         Az intézkedés címe: A svéd biotermékekre vonatkozóan további adatok gyűjtése
      
      
         EU-hozzájárulás: 10 800 euro
      
      
         
            A munka ütemezése: 12 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Az intézkedés célja az Eurostat részére továbbított adatok jelenlegi hiányosságainak pótlása. Fő cél a meglévő, de még nem rendelkezésre álló adatok felhasználása, a rendelkezésre álló adatok felhasználásával pedig idősorok előállítása.
      
      FINNORSZÁG
      
         Az intézkedés címe: A gabonafélék biotermelési láncára vonatkozó statisztikák összeállítása – a biotermékek élelmiszerláncban való felhasználásának becslésére irányuló új módszerek
      
      
         EU-hozzájárulás: 43 400 euro
      
      
         
            A munka ütemezése: 9 hónap. Kezdés időpontja: az éves cselekvési tervről szóló bizottsági határozat közzététele a Hivatalos Lapban (t) + 1 hónap
      
      
         
            Az intézkedés rövid leírása:
         
      
      
         Cél a biotermékek élelmiszerláncának vizsgálata, egyes gabonafélékre összpontosítva. Az intézkedés lehetővé teszi a biotermékek termelése és forgalomba hozatala közötti egyenlőtlenségek becslését.